กระทรวงพาณิชย์ พร้อมผลักดัน 13 ประเด็นหลักด้านเศรษฐกิจอาเซียนให้สำเร็จภายในปีนี้
กระทรวงพาณิชย์ พร้อมผลักดัน 13 ประเด็นหลักด้านเศรษฐกิจอาเซียนให้สำเร็จภายในปีนี้  นางอรมน ทรัพย์ทวีธรรม อธิบดีกรมเจรจาการค้าระหว่างประเทศ กระทรวงพาณิชย์ เปิดเผยถึงการจัดประชุมคณะกรรมการอำนวยความสะดวกทางการค้าอาเซียน ครั้งที่ 15 ซึ่งประเทศไทยเป็นเจ้าภาพจัดขึ้น ระหว่างวันที่ 10-11 กรกฎาคมนี้ ว่า ที่ประชุมได้มีการหารือถึงการอำนวยความสะดวกการค้าข้ามพรมแดนเพื่อช่วยลดต้นทุนในการทำธุรกิจให้มากที่สุด เนื่องจากปัจจุบันการลดภาษีศุลกากรทางการค้าระหว่างกันร้อยละ 99 จะเป็นศูนย์แล้ว ดังนั้นเมื่อไม่มีมาตรการทางภาษีจะต้องมีแนวทางในการปฏิบัติที่เหมาะสมต้องให้ผู้ที่เกี่ยวข้องได้รับทราบ ซึ่งในแต่ละประเทศอาเซียนเป็นสมาชิกองค์การการค้าโลก หรือ WTO จึงจำเป็นเผยแพร่ข้อมูลการอำนวยความสะดวกทางการค้าให้รับทราบ ทั้งนี้ที่ประชุมตั้งเป้าหมายลดต้นทุนการทำธุรกรรมระหว่างอาเซียนลงร้อยละ 10 ภายในปี 2563  อธิบดีกรมเจรจาการค้าระหว่างประเทศ ยังเปิดเผยถึงการประชุมเจ้าหน้าที่อาวุโสด้านเศรษฐกิจ หรือ ซีออม ครั้งที่ 3/50 ซึ่งจัดขึ้นระหว่างวันที่ 14-18 กรกฏาคมนี้ ว่า การประชุมได้แบ่งเป็น 2 ช่วง โดยช่วงแรกระหว่างวันที่ 14-15 กรกฎาคมนี้ จะมีการหารือในกลุ่มประเทศสมาชิกอาเซียนเพื่อติดตามงานต่างๆ ด้านเศรษฐกิจของอาเซียน จะมีการผลักดันให้อาเซียนร่วมกันขับเคลื่อนประเด็นเศรษฐกิจให้สำเร็จภายในปีนี้ทั้งหมด 13 ประเด็น ล่าสุดสำเร็จไปแล้ว 2 ประเด็น คือการพัฒนากลไกการระดมทุนจากภาคเอกชนสำหรับการพัฒนาโครงสร้างพื้นฐานของอาเซียน และการจัดทำแนวทางพัฒนาอย่างยั่งยืนของตลาดทุนอาเซียน ส่วนอีก 11 ประเด็นที่เหลือก็มีความคืบหน้าไปในทิศทางที่ดี เช่น การจัดทำแผนเตรียมรายงานผู้ประกอบการรับมือกับปฏิวัฒน์ อุตสาหกรรมครั้งที่ 4 ส่วนการประชุมในช่วงที่ 2 ระหว่างวันที่ 16-18 กรกฎาคมนี้ อาเซียนจะมีหารือกับประเทศคู่เจรจาทั้ง 9 ประเทศ ประกอบด้วย สหรัฐฯ แคนนาดา อินเดีย รัสเซีย ญี่ปุ่น จีน เกาหลีใต้ ออสเตรเลีย นิวซีแลนด์ เพื่อเตรียมการก่อนที่จะมีการพบกันระหว่างอาเซียนกับประเทศคู่เจรจาในระดับรัฐมนตรีการค้าในเดือนกันยายนนี้ ก่อนที่ผู้นำประเทศคู่เจรจาอาเซียนทั้ง 9 ประเทศจะเดินทางมาประเทศไทยอีกครั้งในเดือนพฤศจิกายนนี้ อย่างไรก็ตาม ในฐานะที่ประเทศ ไทยเป็นประธานอาเซียน คาดว่าภาคเอกชนจะได้ประโยชน์ การค้าระหว่างไทยในอาเซียนจะขยายตัวมากขึ้นเนื่องจากอาเซียนเป็นตลาดหลักอัน 1 ใน 4 ในการส่งออกของไทย ช่วยขยายการค้าการลงทุนน่าจะทำให้เศรษฐกิจของไทยดีขึ้น